ເດັກນ້ອຍທີ່ເວົ້າໄດ້ສອງພາສາ ມີຄວາມສາມາດທາງສະໝອງ ສູງລື່ນຜູ້ທີ່ເວົ້າໄດ້ພຽງພາສາດຽວ
ການສຶກສາຄົ້ນຄວ້າໃໝ່ສະແດງໃຫ້ເຫັນວ່າ ຄົນທີ່ເວົ້າໄດ້ຫລາຍພາສາ ມີຄວາມສາມາດທາງສະໝອງ ສູງລື່ນຜູ້ທີ່ເວົ້າໄດ້ພຽງພາສາດຽວ.
ຄົນອາເມຣິກັນສ່ວນຫລາຍບໍ່ຮຽນພາສາຕ່າງປະເທດ ຫລື ບໍ່ຮຽນພາສາທີສອງ ຫລື ທີສາມ ຕັ້ງແຕ່ເກີດແມ່ນແຕ່ວ່າມັນເປັນສິ່ງທີ່ຄົນມັກຮຽນກັນຢູ່ທົ່ວໄປໃນປະເທດອື່ນກໍຕາມ ການສຶກ ສາຄົ້ນຄວ້າໃໝ່ສະແດງໃຫ້ເຫັນວ່າ ຄົນທີ່ເວົ້າໄດ້ຫລາຍພາສາມີຄວາມສາມາດທາງສະໝອງ ສູງລື່ນຜູ້ທີ່ເວົ້າໄດ້ພຽງພາສາດຽວ ການສຶກສາຄົ້ນຄວ້າເຫຼົ່ານີ້ຍັງສະແດງໃຫ້ເຫັນວ່າ ເດັກທາ ຣົກແມ່ນເປັນນັກຮຽນຮູ້ດ້ານພາສາແບບທຳມະຊາດ ຫລືໃນຕົວຕັ້ງແຕ່ເກີດມາຢູ່ແລ້ວ ນາງ Carol Pearson ຜູ້ສື່ຂ່າວຂອງ VOA ໄດ້ກວດເບິ່ງບັນຫານີ້ ແລະມີລາຍງານການສຶກ ສາຄົ້ນຄວ້າບັ້ນຫລ້າສຸດ ການສຶກສາຄົ້ນຄວ້າຫລາຍບັ້ນສະແດງໃຫ້ເຫັນວ່າ ເດັກທາຣົກລຶ້ງເຄີຍກັບພາສາແມ່ຂອງ ພວກເຂົາ ກ່ອນພວກເຂົາຈະເກີດອອກມາອີກ ອາຈານ Kathy Hirsh-Pasek ທີ່ກຳກັບ ນໍາໂຄງການສິດສອນພາສາແກ່ເດັກທາຣົກທີ່ມະຫາວິທະຍາໄລ TEMPLE ໃນເມືອງ ຟີລາແດນເຟຍຊີ້ແຈງວ່າ ນັກຂ່າວ Ravi Khanna ທີ່ໄດ້ຮຽນ 5 ພາສາຢູ່ບ້ານເກີດຂອງລາວຢູ່ອິນເດຍເວົ້າວ່າ: ມີຕອນນຶ່ງທີ່ພວກນັກຊ່ຽວຊານຄິດວ່າ ການສອນໃຫ້ເດັກນ້ອຍເວົ້າຫລາຍ ພາສາບາດດຽວນັ້ນ ຈະເຮັດໃຫ້ພວກເຂົາສັບສົນ ແຕ່ນາຍ Ravi Khanna ຜູ້ສື່ຂ່າວຂອງ VOA ໃຫ້ຄຳເຫັນວ່າ: ເວລາໄດ້ປ່ຽນແປງຄວາມຄິດຂອງຄົນໃນການສອນພາສາຕ່າງປະເທດໃຫ້ລູກຂອງພວກເຂົາເຈົ້າ ຢູ່ທີ່ບ່ອນຝຶກອົບຮົມກ່ຽວກັບດ້ານພາສາທີ່ເມືອງນີວຢອກ, ຄົນເວົ້າກັນວ່າ ພວກເດັກທາຣົກໄດ້ຮຽນຫລາຍໆ ພາສາກ່ອນພວກເຂົາເລີ້ມຍ່າງໄດ້ ໃນປີ 2007 ອາຈານ Ann Senghas ທີ່ມະຫາວິທະຍາໄລ Columbia ເວົ້າກ່ຽວກັບສິ່ງທີ່ຄົນໄດ້ຮັບຮູ້ກັນໃນທຸກວັນນີ້ກໍຄືວ່າ: ອາຈານ Senghas ເວົ້າວ່າ: ເລື່ອງນີ້ເປັນສິ່ງທີ່ນາຍ Ravi Khanna ຮູ້ມາແຕ່ດົນແລ້ວ ການສຶກສາຄົ້ນຄວ້າໄດ້ສະແດງໃຫ້ເຫັນວ່າ ຄົນທີ່ໄດ້ຮຽນສອງພາສາຕັ້ງ ແຕ່ເກີດແມ່ນມີຄວາມມັກເວົ້າທັງສອງພາສາ ນາງ Gina Lai (lye) ເຮັດວຽກຢູ່ພະແນກພາສາຈີນກາງ ຂອງ VOA ເວົ້າວ່າ: ອາຈານ Janet Werker ທໍາ ການສຶກສາຄົ້ນຄວ້າການເວົ້າ ສອງພາສາຢູ່ໃນກຸ່ມເດັກທາຣົກ ທີ່ມະຫາວິທະຍາໄລ British COLUMBIA ທີ່ເມືອງ VANCOUVER ປະເທດການາດາ ໃຫ້ຄວາມເຫັນວ່າ: ສະນັ້ນເດັກນ້ອຍບໍ່ພຽງແຕ່ຟັງເທົ່ານັ້ນ ພວກເຂົາຍັງເບິ່ງປາກແມ່ນຳອີກດ້ວຍໃນເວລາແມ່ພວກເຂົາເວົ້າ ແລະພວກເຂົາກໍສາມາດຈຳແນກໄດ້ເຖິງຄວາມແຕກຕ່າງລະຫວ່າງພາສາຕ່າງໆທີ່ແມ່ຂອງພວກເຂົາເວົ້າ ໃນຕອນທີ່ຍັງເປັນເດັກນ້ອຍ, ນາງ Lai ບໍ່ມີບັນຫາຫຍັງໃນການປ່ຽນຈາກການເວົ້າພາສາຈີນກາງ ໄປເວົ້າພາສາຈີນໄຕ້ຫວັນ ນາງ Lai ອະທິບາຍວ່າ: ຄົນທີ່ສາມາດເວົ້າໄດ້ຫລາຍພາ ສາຢ່າງຄ່ອງແຄ້ວ ແມ່ນສາ ມາດປ່ຽນຈາກການເວົ້າຈາກພາສານຶ່ງໄປເວົ້າອີກພາສານຶ່ງໄດ້ຢ່າງງ່າຍດາຍ ດັ່ງທີ່ ນາງ Sandra LeMaire, ບັນນາທິການຢູ່ພະແນກເຮັດເວັບໄຊ໌ຂອງ VOA ທີ່ເວົ້າໄດ້ 4 ພາສາຢ່າງຄ່ອງແຄ້ວ ກ່າວວ່າ ລາວບໍ່ມີບັນຫາຫຍັງໃນການປ່ຽນຈາກພາສານຶ່ງໄປເວົ້າອີກພາສານຶ່ງ ນາງ LeMaire ອະທິບາຍວ່າ: ການຄົ້ນຄວ້າທີ່ມະຫາວິທະຍາໄລ Penn State ໄດ້ສະແດງໃຫ້ເຫັນວ່າ ຜູ້ທີ່ເວົ້າໄດ້ຫລາຍພາສາ ສາມາດເຮັດໄດ້ຫລາຍຢ່າງພ້ອມກັນກວ່າພວກທີ່ເວົ້າໄດ້ແຕ່ພາສາດຽວ ແລະການ ຄົ້ນຄວ້າຫລາຍໆບັ້ນທີ່ ມະຫາວິທະຍາໄລ York ທີ່ເມືອງ Toronto ໄດ້ສະແດງໃຫ້ ເຫັນວ່າ ພວກທີ່ເວົ້າໄດ້ສອງພາສາ ກໍຍັງສາມາດຄິດຫາຂໍ້ມູນທີ່ສຳຄັນທີ່ສຸດໄດ້ ແລະກໍ ກໍາຈັດເອົາຂໍ້ມູນທີ່ບໍ່ກ່ຽວຂ້ອງອອກໄດ້ດີກວ່າພວກທີ່ເວົ້າໄດ້ພາສາດຽວ ສະຫລຸບແລ້ວ ກໍຄືວ່າ ມີຫລັກຖານພິສູດໃຫ້ເຫັນຫລາຍໆຢ່າງວ່າ ການຮຽນເວົ້າຫລາຍພາສາແມ່ນ ເປັນການດີສຳລັບທ່ານ